Fukushima-kernafval in Kanada gevind | Maroela Media
Fukushima-kernafval in Kanada gevind
Halfmoon Bay naby Ucluelet in British Columbia waar radioaktiewe spore van Sesium-134 en Sesium-137 gevind is Foto: Halfmoonhaven.com
Die eerste keer sedert die Fukushima-kernramp in Japan in 2011 is radioaktiewe spore van Sesium-134 en Sesium-137 aan die kus van Kanada gevind. Die radioaktiewe materiaal is van die ramptoneel afkomstig.
Die kernramp het gebeur toe 'n tsunami die kernkragopwekkingsintallasie na 'n groot aardbewing beskadig het. Die radioaktiewe materiaal wat nou aan die kus van Vancouver-eiland gevind is, is nog te min om enige gevaar vir mense in te hou. Volgens die groep is die bestraling 'n duisend keer minder as 'n enkele X-straal wat van 'n tand geneem word indien jy elke dag vir 'n jaar lank in die Vancouver-water sou swem.